11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 12502 της 28 Φεβρ./3 Μαρτ. 1951 Περί καθορισμού δικαιολογητικών επιστροφής αχρεωστήτως εισπραττομένων εισφορών, τελών και παραβόλων. Α.Έχοντες υπ’ όψει: 1)τας διατάξεις των υπ’ αριθ. 1326/938, 1490/938, 1960/39 Α. Νόμων ως ετροποποιήθησαν και συνεπληρώθησαν δια μεταγενεστέρων διατάξεων, 2)τας κατ’ εφαρμογήν τούτων εκδοθείσας Υπουργικάς αποφάσεις περί επιβολής εισφοράς, τελών και παραβόλων υπέρ των παρά τη Τραπέζη της Ελλάδος συσταθέντων ειδικών λογαριασμών, 3)τας διατάξεις του υπ’ αριθ. 1500/950 Α. Νόμου «περί ρυθμίσεως των εκτός δημοσίας ληψοδοσίας ειδικών λογαριασμών κλπ.», εν συνδυασμώ προς τας εις εκτέλεσιν τούτου εκδοθείσας υπ’ αριθ. 296983/1950, 326507/1950 και 50541/951 αποφάσεις Υπουργού Οικονομικών. Β.Αποβλέποντες να ρυθμίσωμεν τον τρόπον της επιστροφής των αχρεωστήτως εισπραττομένων και εισαγομένων εις το Δημόσιον Ταμείον χρημάτων των ανωτέρω εισφορών, τελών και παραβόλων, εις τρόπον, ώστε αφ’ ενός μεν να καταστή ταχυτέρα η εκπλήρωσις των υποχρεώσεων τούτων του Δημοσίου, αφ’ ετέρου δε περιορισθή η διεξαγομένη αλληλογραφία περί συμπληρώσεως των δικαιολογητικών, διευκολυνομένου ούτω και του ελέγχου της νομιμότητος και πληρότητος τούτων, και Γ.Ιδόντες και τας διατάξεις του άρθρ. 40 του Νόμ. Σ.Ι.Β. «περί Δημοσίου Λογιστικού του Κράτους», αποφασίζομεν: Καθορίζομεν τα κάτωθι δικαιολογητικά δια την επιστροφήν αχρεωστήτως εισπραττομένων εισφορών, τελών και παραβόλων των προμνησθέντων Α.Ν. 1326/1938, 1490/1938 και 1960/1939. 1)Αίτησιν του δικαιούχου επί του κεκανονισμένου χαρτοσήμου, εφ’ όσον η επιστροφή δεν διατάσσεται αυτεπαγγέλτως υπό της αρμοδίας υπηρεσίας του Υπουργείου Εμπορίου οπότε δέον να επισυνάπτεται το σχετικόν έγγραφον ταύτης. 2)Το αποδεικτικόν εισπράξεως του αχρεωστήτως καταβληθέντος ποσού ή το νομίμως εκδεδομένον αντίγραφον τούτου. Εις περιπτώσεις αδυναμίας προσαγωγής τούτων επιτρέπεται η αναπλήρωσίς των δια βεβαιώσεως της Τραπέζης της Ελλάδος ή του οικείου Δημοσίου Ταμείου, εμφαινούσης το ονοματεπώνυμον του καταθέτου, την αιτίαν της γενομένης καταθέσεως, τον τίτλον του λογαριασμού υπέρ ου εγένετο η κατάθεσις, τον αριθμόν, την ημερομηνίαν και το ποσόν του εκδοθέντος γραμματίου εισπράξεως. 3)Αντίγραφα Υπουργικών Αποφάσεων ή εγγράφων εξ ων προκύπτει το αχρεωστήτως αναλόγως προς το είδος της επιστροφής (εισφορά τέλος παράβολον). 4)Κατάστασιν επιστροφής υπογεγραμμένην παρά τόυ αρμοδίου Τμηματάρχου και τεθεωρημένην παρά του Διευθυντού της Διευθύνσεως Εξωτερικού Εμπορίου του Υπουργείου Εμπορίου, εν η ν’αναγράφεται: α)το ονοματεπώνυμον, η κατοικία και η διεύθυνσις του δικαιούχου, β)το είδος του επιστρεφομένου εσόδου, η αιτία δ’ ην επιστρέφεται τόυτο, ο αριθμός και η χρονολογία της Υπουργικής Αποφάσεως ή του εγγράφου εφ’ ου στηρίζεται η επιστροφή, γ)ο αριθμός και η ημερομηνία του αποδεικτικού εισπράξεως και δ)το επιστρεπτέον ποσόν. 